सहायता समूह अध्यक्षों की कार्यशाला
चूरू| राजस्थानवानिकी जैव विविधता परियोजना द्वितीय के तहत मंगलवार को चूरू झुंझुनूं की वन सुरक्षा प्रबंध समिति तथा स्वयं सहायता समूह के अध्यक्ष सचिवों की कार्यशाला हुई। कार्यशाला में मुख्य अतिथि उप वन संरक्षक जीएल वर्मा ने कहा कि समिति अपने संसाधन जुटाए सक्षम बनकर स्थानीय संसाधनों से आर्य सर्जन करें। अतिरिक्त वन संरक्षक भवानीसिंह ने रिकॉर्ड संधारण के बारे में जानकारी दी। परियोजना के राज्य सलाहकार मनोज पटनायक ने सामुदायिक भागीदारी बढ़ाने, विकास करने, समिति का रिकॉर्ड संधारण, बैठक में चर्चा करने के बारे में विस्तृत प्रशिक्षण दिया। इस मौके पर क्षेत्रीय वन संरक्षक महेश कुमार रामनाथ, चिमनाराम, होशियारसिंह, रिहाई चूरू से अमरजीतसिंह, संजू कुमारी, कुंदनसिंह, जिला पर्यावरण सुधार समिति झुंझुनूं के राजेश अग्रवाल, सुरेंद्र कुमार, करणीदान सहित वन सुरक्षा समिति के अध्यक्ष सचिव उपस्थित थे। संचालन भंवरलाल रूयल ने किया।
hin_Deva hin_Deva